CELEX: 62016TN0786
Language: sl
Date: 2017-12-12 00:00:00
Title: Zadeva T-786/16: Tožba, vložena 12. decembra 2017 – PV/Komisija

9.4.2018   
            
            
               SL
            
            
               Uradni list Evropske unije
            
            
               C 123/22
            
         Tožba, vložena 12. decembra 2017 – PV/Komisija
   (Zadeva T-786/16)
   (2018/C 123/30)
   Jezik postopka: francoščina
   
      Stranki
   
   
      Tožeča stranka: PV (zastopnik: M. Casado García-Hirschfeld, odvetnik)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               ugotovi, da je tožba dopustna in utemeljena;
            
         in zato:
   
               —
            
            
               razglasi za nična izpodbijana sklepa z dne 31. maja 2016 in z dne 5. julija 2016 o odtegljajih od plač, zoper katera je tožeča stranka 29. julija 2016 (R/492/16) oziroma 30. julija 2016 (R/493/16) na podlagi člena 90(2) Kadrovskih predpisov vložila pritožbi, ki sta bili 28. novembra 2016 zavrnjeni;
            
         
               —
            
            
               razglasi za nična izpodbijana sklepa z dne 15. septembra 2016 in z dne 11. julija 2016 o odtegljajih od plač in določitvi plače na nič od julija 2016, zoper katera je tožeča stranka na podlagi člena 90(2) Kadrovskih predpisov 19. septembra 2016 (R/496/16) vložila pritožbo, ki je bila zavrnjena 17. januarja 2017;
            
         
               —
            
            
               razglasi za ničen izpodbijani sklep z dne 21. septembra 2016, s katerim je bila tožeča stranka obveščena, da ima nasproti Komisiji dolgove v skupni višini 42 704,74 EUR, zoper katerega je tožeča stranka na podlagi člena 90(2) Kadrovskih predpisov 8. novembra 2016 (R/556/16) vložila pritožbo, ki je bila zavrnjena 17. januarja 2017;
            
         
               —
            
            
               razglasi za nično obvestilo št. 32441709991 z dne 20. julija 2017, s katerim se je zahtevalo plačilo dolgovanega zneska v višini 42 704,74 EUR, zoper katero je tožeča stranka na podlagi člena 90(2) Kadrovskih predpisov 31. julija 2017 (R/346/17) vložila pritožbo, ki je bila zavrnjena 29. novembra 2017;
            
         
               —
            
            
               razglasi za ničen sklep tripartitnega organa za imenovanja z dne 26. julija 2016 o odstranitvi iz delovnega mesta, zoper katerega je tožeča stranka na podlagi člena 90(2) Kadrovskih predpisov 3. oktobra 2016 (R/510/16) vložila pritožbo, ki je bila zavrnjena 2. februarja 2017, ter ustavi disciplinski postopek CMS 13/087 in odpravi vse njegove posledice;
            
         
               —
            
            
               dodeli odškodnino za psihično nasilje, ki so ga povzročili GD za zaposlovanje, GD za proračun, in GD za tolmačenje ter, skupaj, zdravstvena služba, Urad za vodenje in plačevanje posameznih pravic in GD za človeške vire, pri čemer se je prvi primer psihičnega nasilja zgodil v letu 2008;
            
         
               —
            
            
               razglasi za nična vsa ocenjevalna poročila tožeče stranke za leta 2014, 2015 in 2016, zaradi psihičnega nasilja GD za tolmačenje;
            
         in na podlagi člena 340 PDEU zagotovi povrnitev škode tako, da:
   
               —
            
            
               naloži plačilo nepremoženjske škode v višini 889 000 EUR in premoženjske škode v višini 132 828,67 EUR, ki je tožeči stranki nastala zaradi izpodbijanih sklepov in je bila ocenjena na znesek 1 021 828,67 EUR, s pridržkom spremembe ocene škode, h kateremu je treba prišteti zamudne obresti do dne popolnega plačila;
            
         podredno, glede na povzročeno nasilje in storjene „intelektualne napake“, zaradi katerih takih nepravilnosti v pravnem redu Unije ni mogoče trpeti:
   
               —
            
            
               razglasi za nične vse druge zahtevke za odtegljaje od plač za obdobje od marca 2015 do julija 2016, to je 12 sklepov z dne 9. 2. 2015, 30. 3. 2015, 5. 5. 2015, 24. 6. 2015, 1. 10. 2015, 12. 11. 2015, 15. 1. 2016, 22. 4. 2016, 31. 5. 2016, 5. 7. 2016, 15. 9. 2016 in 11. 7. 2016, ter vse zavrnitve njenih predlogov za razglasitev ničnosti, to je sklepe R/1110/14 z dne 11. 3. 2015, R/225/15 z dne 3. julija 2015, R/292/15 z dne 23. julija 2015, R/376/15 z dne 18. avgusta 2015, R/419/15 z dne 25. septembra 2015, R/496/15 z dne 23. oktobra 2015, R/787/15, R/788/16 in R/71/16 z dne 21. marca 2016, ter R/282/16 z dne 12. septembra 2016;
            
         
               —
            
            
               razglasi za nične vse zavrnilne sklepe, ki so se nanašali na pritožbe v zvezi s postopki ocenjevanja, to je zavrnitve R/ll00/14 z dne 12. marca 2015, R/313/15 z dne 11. avgusta 2015, R/676/15 z dne 13. oktobra 2015, R/127/16 in R/128/16 z dne 7. junija 2016 in R/342/16 z dne 21. septembra 2016;
            
         
               —
            
            
               razglasi za nične vse zavrnitve prošenj za pomoč – člen 24 Kadrovskih predpisov – z dne 23. oktobra 2014, z dne 20. januarja 2015, z dne 20. marca 2015, z dne 30. julija 2015 (prošnja D/322/15), z dne 15. marca 2016 (prošnja D/776/15) in z dne 18. maja 2016.
            
         
               —
            
            
               razglasi za nična vsa „zdravniška mnenja“ o neupravičenih odsotnostih, ki jih je izstavil dr. [X], z dne 16. in 18. julija 2018, 8. avgusta 2014, 4. septembra 2014, 4. decembra 2014, 4. februarja 2015, 13. aprila 2015, 4. junija 2015, 11. avgusta 2015, 14. oktobra 2015, 4. decembra 2015, 5. februarja 2016, 22. marca 2016, 18. aprila 2016, 3. junija 2016, 30. junija 2016 in 25. julija 2016;
            
         
               —
            
            
               razglasi za nični „zdravniški mnenji“ z dne 27. junija 2014, ki ga je izdal dr. [X], in z dne 10. oktobra 2014, ki ga je izdal dr. [Y], na podlagi katerih je bila tožeča stranka poslana nazaj k njenim mučiteljem;
            
         
               —
            
            
               razglasi za nično zavrnitev upravne pritožbe R/182/16 z dne 14. julija 2016, ki je bila vložena 22. marca 2016, v zvezi z neupravičeno odsotnostjo 16. in 17. marca 2016 na njenem domu.
            
         
               —
            
            
               razglasi za nična vsa obvestila o dolgu, to je z dne 10. marca 2015, z dne 11. maja 2015, z dne 10. junija 2015, z dne 11. avgusta 2015, z dne 13. novembra 2015, z dne 9. decembra 2015 in z dne 18. julija 2016, ter predhodni informativni obvestili o dolgovanem znesku z dne 21. junija 2016 in z dne 21. septembra 2016;
            
         in v vsakem primeru:
   
               —
            
            
               toženi stranki naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja pet tožbenih razlogov.
   
               1.
            
            
               Prvi tožbeni razlog: kršitev členov 1, 3, 4 in 31(1) Listine EU o temeljnih pravicah ter člena 1e, točka 2, in člena 12a Kadrovskih predpisov za uradnike Evropske unije (v nadaljevanju: Kadrovski predpisi), v katerih je opredeljena prepoved psihičnega nasilja.
            
         
               2.
            
            
               Drugi tožbeni razlog: kršitev členov 21a, 22b in 23 Kadrovskih predpisov v zvezi s prepovedjo nezakonitih dejanj.
            
         
               3.
            
            
               Tretji tožbeni razlog: kršitev načela skrbnega ravnanja in pomoči v nasprotju s členom 24 Kadrovskih predpisov.
            
         
               4.
            
            
               Četrti tožbeni razlog: kršitev člena 59 in napačna razlaga člena 60 Kadrovskih predpisov.
            
         
               5.
            
            
               Peti tožbeni razlog: kršitev členov 41 in 48 Listine Evropske unije o temeljnih pravicah, ki se nanašata na nepristransko obravnavanje in pravico do izjave oziroma na pravico do obrambe, ter člena 3 priloge IX h Kadrovskim predpisom, ki se nanaša na pravico do izjave pred organom za imenovanja (OPI) pred napotitvijo na disciplinsko komisijo, v skladu s sodno prakso Kerstens/Komisija (sodba z dne 14. februarja 2017, Kerstens/Komisija, T-270/16 P, neobjavljena, EU:T:2017:74).
            
         Tožeča stranka uveljavlja tudi odškodninski zahtevek v višini 889 000 EUR iz naslova nepremoženjske škode in v višini 132 828,67 EUR iz naslova premoženjske škode, v skladu s členom 340 PDEU.